
[bookmark: bookmark0]Kúpna zmluva 
uzatvorená podľa ust. § 409 a nasl. zákona č. 513/1991 Zb. Obchodný zákonník v znení neskorších predpisov a podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov  (ďalej iba „zmluva“)

ev. č. kupujúceho:                                                                              ev. č. predávajúceho: 
	
na kúpu tovaru:
„Dodanie nových alebo jazdených osobných motorových vozidiel kategórie M1 a NA-N1 v celkovom počte 48 ks“
( ďalej iba „Zmluva“ )
medzi zmluvnými stranami:

KUPUJÚCI:			Banskobystrická regionálna správa ciest, a. s.
Sídlo:				Majerská cesta 94, 974 96 Banská Bystrica
Štatutárny orgán:		Ing. Martin Turčan, predseda predstavenstva
				Ing. Róbert Machala, podpredseda predstavenstva
Právna forma:              		Akciová spoločnosť, zapísaná v Obchodnom registri
				Okresného súdu Banská Bystrica, Oddiel: Sa, Vložka č.: 909/S
IČO:			   	36 836 567 
DIČ:				2022451189 
IČ DPH: 			SK2022451189 
Bankové spojenie:		VUB, a. s. pobočka Banská Bystrica
IBAN:				SK82 0200 0000 0021 8394 4256 
	E-mail:                                          	sekretariat@bbrsc.sk, podatelna@bbrsc.sk  
Oprávnení konať vo
	veciach zmluvy:    		Miroslav Melaga, vedúci oddelenia dopravy	
(ďalej iba „kupujúci“ alebo „objednávateľ“ na strane jednej)

a

PREDÁVAJÚCI:			  		
	Sídlo:				 
	Štatutárny orgán:		  				
Právna forma:    	 
               
IČO:				 				
	DIČ:					
	IČ DPH:				
	Bankové spojenie:			
	IBAN:				
	Telefón:			
E-mail:				
	Oprávnení konať 
vo veciach zmluvy:		
	(ďalej len „predávajúci“ alebo „dodávateľ“ na strane druhej a spolu s objednávateľom ďalej len „zmluvné strany“)

Preambula
Táto zmluva je uzavretá na základe verejného obstarávania, ktoré uskutočnil objednávateľ, ako výsledok zadávania nadlimitnej zákazky postupom podľa § 66 ods. 7 písm. b) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“) na predmet zákazky: „Dodanie nových alebo jazdených osobných motorových vozidiel kategórie M1 a NA-N1 v celkovom počte 48 ks“ (ďalej iba „verejné obstarávanie“).  

Úvodné ustanovenia

1. Dodávateľ vyhlasuje, že je podnikateľom alebo obchodnou spoločnosťou s právnou subjektivitou, ktorej predmetom podnikania je činnosť v rozsahu požadovanom súťažnými podmienkami verejného obstarávania, spĺňa podmienku spôsobilosti po materiálnej, technickej, technologickej i personálnej stránke, na dodanie tovaru v zmysle na predmet Zmluvy sa vzťahujúcich platných všeobecne záväzných právnych predpisov a technických noriem Slovenskej republiky a Európskej únie, spĺňa podmienky zákona č. 315/2016 Z. z. o registri partnerov verejného sektora a o zmene a doplnení niektorých zákonov a je oprávnený túto Zmluvu uzavrieť a naplniť účel Zmluvy.
2. Dodávateľ berie na vedomie, že v zmysle zákona č. 315/2016 Z. z. o registri partnerov verejného sektora a o zmene a doplnení niektorých zákonov, nakoľko nie je subjektom verejnej správy a zároveň na základe tejto Zmluvy prijíma alebo bude prijímať finančné prostriedky uvedené v § 2 ods. 1 písm. a/ bod 1. tohto zákona, preto, ak spĺňa podmienky na zápis do registra partnerov verejného sektora ako účastník Zmluvy podľa § 2 ods. 1 písm. d/ tohto zákona a k času podpisu Zmluvy  nezabezpečil svoj zápis do registra podľa tohto zákona, Objednávateľ ako účastník Zmluvy, ktorý poskytuje finančné prostriedky podľa § 2 ods. 1 písm. a/ prvého bodu tohto zákona nie je v omeškaní, ak z tohto dôvodu neplní, čo mu ukladá táto Zmluva, pričom Objednávateľ má tiež právo odstúpiť od tejto Zmluvy bez nároku Dodávateľa na plnenie titulom kúpnej ceny. 
3. Dodávateľ je povinný pri plnení predmetu Zmluvy dodržiavať všetky platné všeobecne záväzné právne predpisy Slovenskej republiky a Európskej únie vzťahujúce sa na predmet Zmluvy. 
4. Dodávateľ berie na vedomie, že pri dodaní predmetu Zmluvy prostredníctvom subdodávateľov ( ďalej aj iba „subdodávka“ ) zodpovedá dodávateľ tak, ako keby predmet Zmluvy alebo jeho časť dodával sám. Dodávateľ je povinný vopred písomne oznámiť objednávateľovi akékoľvek zmeny týkajúce sa subdodávok.  
5. Dodávateľ vyhlasuje, že pred uzavretím Zmluvy dostatočne zvážil a s vynaložením odbornej starostlivosti a všetkého úsilia posúdil do úvahy prichádzajúce riziká spojené s plnením predmetu Zmluvy, v cenovej ponuke vzal do úvahy kompletný rozsah nákladov a cien materiálov, služieb potrebných na splnenie predmetu zmluvy a tieto zahrnul do ceny za dodanie predmetu Zmluvy.

[bookmark: bookmark3]I
Predmet zmluvy, Miesto a čas plnenia predmetu Zmluvy

1. Predávajúci sa zaväzuje za podmienok dohodnutých v Zmluve dodať Kupujúcemu celkovo 48 kusov osobných a úžitkových motorových vozidiel, z toho 2 kusy osobných motorových vozidiel s pohonom 4x4 a automatickou prevodovkou, 21 kusov osobných motorových vozidiel s pohonom 4x4 a manuálnou prevodovkou, 24 kusov úžitkových motorových vozidiel kategórie N1 s pohonom 4x2, skriňovou karosériou a benzínovým motorom a 1 kus úžitkového motorového vozidla kategórie N1 s pohonom 4 x 2, skriňovou nadstavbou a naftovým motorom (ďalej len „Tovar“ alebo aj „Vozidlá“) a previesť na Kupujúceho vlastnícke právo k nim. Vozidlá musia spĺňať technické a kvalitatívne požiadavky vrátane požiadaviek na ich stav a výbavu uvedené v Prílohe č. 2 tejto Zmluvy – Špecifikácia, ako aj požiadavky podľa tejto Zmluvy. Dodané Vozidlá musia zodpovedať ponuke Predávajúceho prijatej Kupujúcim vo verejnom obstarávaní, na základe ktorého bola táto Zmluva uzavretá.  
2. Predávajúci je povinný zabezpečiť, aby Vozidlá boli pri odovzdaní plne funkčné, technicky spôsobilé a schválené na prevádzku v cestnej premávke a spĺňali požiadavky zákona č. 106/2018 Z. z. o prevádzke vozidiel v cestnej premávke a o zmene a doplnení niektorých zákonov v znení neskorších predpisov a ostatných právnych predpisov vzťahujúcich sa na konkrétne Vozidlo, s prihliadnutím na jeho kategóriu, schvaľovací a evidenčný stav. 
3. Predávajúci odovzdá Kupujúcemu všetky doklady potrebné na riadne užívanie Vozidiel a na vykonanie príslušného evidenčného úkonu v Slovenskej republike, podľa toho, či ide o nové alebo používané Vozidlo a aký je jeho evidenčný a schvaľovací stav. Ide najmä o príslušné evidenčné doklady, osvedčenie o zhode COC alebo iný príslušný doklad o schválení, ak je pre dané Vozidlo a príslušný postup potrebný, a doklady o platnej technickej a emisnej kontrole, ak im Vozidlo podlieha. Predávajúci je povinný odovzdať Kupujúcemu návod na obsluhu a informácie o údržbe, bezpečnom používaní a obmedzeniach Vozidla v slovenskom jazyku, podmienky poskytovanej záruky a servisnú knižku alebo zodpovedajúci výpis z elektronickej servisnej histórie. Pri používanom Vozidle musí servisná dokumentácia preukazovať celú servisnú históriu Vozidla. Súčasťou dodávky každého Vozidla je povinná výbava podľa vyhlášky Ministerstva dopravy a výstavby SR č. 134/2018 Z. z., ktorou sa ustanovujú podrobnosti o prevádzke vozidiel v cestnej premávke v rozsahu vzťahujúcom sa na príslušné Vozidlo a ďalšia výbava uvedená v Prílohe č. 2 tejto Zmluvy.  
4. Pri novom Vozidle Predávajúci zabezpečí predpredajnú prehliadku a prípravu na odovzdanie v rozsahu úkonov predpísaných výrobcom. Pri používanom Vozidle Predávajúci zabezpečí kontrolu technického stavu, odstránenie nedostatkov brániacich splneniu požiadaviek tejto Zmluvy a vykonanie servisných úkonov, ktorých interval podľa pokynov výrobcu uplynul najneskôr ku dňu odovzdania. Pri každom Vozidle Predávajúci zabezpečí kontrolu funkčnosti, skúšobnú jazdu a doplnenie prevádzkových kvapalín a mazív na úroveň predpísanú výrobcom, vrátane natankovaných minimálne 10 litrov príslušného paliva. Predávajúci je povinný pri odovzdaní umožniť Kupujúcemu vykonať fyzickú obhliadku Vozidiel, overiť ich identifikačné údaje, stav počítadla prejdenej vzdialenosti, výbavu, funkčnosť a súlad s touto Zmluvou a skontrolovať odovzdávané doklady. Výsledok kontroly a prípadné nedostatky sa uvedenú v protokole o odovzdaní a prevzatí Tovaru. Kupujúci je oprávnený odmietnuť prevzatie Vozidiel, ktoré nespĺňajú požiadavky tejto Zmluvy alebo ku ktorému neboli odovzdané doklady potrebné na jeho riadne užívanie alebo vykonanie príslušného evidenčného úkonu. 
5. V prípade dodania nových Vozidiel sa Predávajúci zaväzuje zabezpečiť záručný a pozáručný autorizovaný servis, údržbu a opravy vo vlastných servisných strediskách alebo v servisných strediskách svojich zmluvných partnerov, nachádzajúcich sa vo vzdialenosti max. do 150 km od sídla Kupujúceho na adrese Majerská cesta 94, Banská Bystrica. Zoznam týchto servisných stredísk je Predávajúci povinný poskytnúť Kupujúcemu pri podpise Zmluvy a bude tvoriť Prílohu č. 3 Zmluvy. Predávajúci sa zaväzuje v rámci autorizovaného servisu dodávať originálne náhradné diely, príslušenstvo a ostatné komponenty základnej a doplnkovej výbavy najmenej po dobu 10 rokov od podpisu posledného Protokolu o odovzdaní a prevzatí Tovaru. Povinnosti podľa tohto odseku sa vzťahujú výlučne na nové Vozidlá. 
6. Kupujúci je povinný riadne a včas dodaný Tovar prevziať spôsobom dohodnutým v Zmluve do svojho výlučného vlastníctva a zaplatiť Kúpnu cenu za podmienok dohodnutých v článku II Zmluvy. 
7. Kupujúci nadobudne vlastnícke právo k Tovaru po riadnom uhradení Kúpnej ceny Tovaru. Nebezpečenstvo vzniku škody na Tovare (poškodenie, strata, zničenie) prechádza na Kupujúceho po protokolárnom odovzdaní a prevzatí Tovaru. 

Kúpna cena

1. Kúpna cena za Tovar je dohodnutá a stanovená na základe cenovej ponuky Predávajúceho ako uchádzača vo verejnom obstarávaní v Prílohe č. 1 k Zmluve – Návrh na plnenie kritéria ( ďalej iba „cena Tovaru“ alebo „Kúpna cena“ ). Cena Tovaru sa považuje za cenu maximálnu a platnú počas celej doby trvania Zmluvy. Cena Tovaru je stanovená podľa zákona NR SR č. 18/1996  Z. z. o cenách v znení neskorších predpisov, Vyhlášky MF SR č. 87/1996 Z. z., ktorou sa vykonáva zákon č. 18/1996 Z. z. o cenách v znení neskorších predpisov za Tovar vrátane všetkých do úvahy prichádzajúcich nákladov. 
Kúpna cena predstavuje celkom za 48 ks Vozidiel sumu:

		Cena bez DPH   	 Eur
                      	DPH 23 %             	 Eur     
       		Cena s DPH 	 Eur		                       
		slovom:  ..............................Eur .../....... centov vrátane DPH.

2. [bookmark: _Hlk162557581]Kúpnou cenou sa rozumie cena Tovaru vrátane colných a daňových poplatkov, komplexného zabezpečenia služieb spojených s dodávkou Tovaru, vrátane dopravy do miesta plnenia uvedeného v článku  III ods. 1. tejto Zmluvy ( a vrátane nákladov na dopravu, poistenie a ostatné náklady spojené s dodávkou Tovaru, náklady odskúšania prevádzky, návodu na obsluhu a údržbu v slovenskom jazyku (prípadne v českom jazyku), servisného zošita so záručnými podmienkami v slovenskom jazyku (prípadne v českom jazyku), kompletného osvedčenia o evidencii vozidla, povinnej výbavy, kompletného príslušenstva pre plnohodnotnú prevádzku vozidla, plného objemu prevádzkových kvapalín a mazív, vrátane vykonania predpredajného servisu a vrátane nákladov na materiál, filtre, dopravu a práce mechanika na servisnú prehliadku).
3. Preddavky na predmet kúpy Kupujúci neposkytuje vôbec.   
4. Predávajúci vyhlasuje a potvrdzuje, že cenová ponuka ním predložená vo verejnom obstarávaní a teda Kúpna cena je úplná, maximálna a záväzná, že v Kúpnej cene sú Predávajúcim zahrnuté všetky do úvahy prichádzajúce náklady Predávajúceho vynaložené pri dodaní Tovaru odo dňa podpisu Zmluvy až do doby odovzdania Tovaru ako celku Kupujúcemu.
5. Zmluvné strany sa dohodli, že pre prípad vzniku sporu sa má za to, že Predávajúci získal od Kupujúceho všetky informácie a v ponúknutej Kúpnej cene ich zohľadnil. Predávajúci sa nemôže dovolávať zvýšenia Kúpnej ceny najmä z dôvodu, že mu neboli známe alebo poskytnuté všetky potrebné informácie a podklady. 
6. Podkladom pre úhradu Kúpnej ceny bude jedna faktúra vystavená Predávajúcim až po riadnom prevzatí Tovaru Kupujúcim. Na účely fakturácie sa za deň prevzatia Tovaru Kupujúcim považuje deň podpísania Protokolu o odovzdaní a prevzatí Tovaru oprávnenou osobou Kupujúceho. Predávajúci nie je oprávnený fakturovať čiastočné plnenie ani požadovať zaplatenie pomernej časti kúpnej ceny za dodanie časti Vozidiel. 
7. Splatnosť faktúry je 60 dní od dňa doporučeného doručenia faktúry do podateľne Kupujúceho.
8. Zmluvné strany vzájomne dohodli nasledovné podmienky fakturácie:
· platba bude Kupujúcim vykonaná bezhotovostne na bankový účet Predávajúceho uvedený v záhlaví Zmluvy, 
· neoddeliteľnou súčasťou faktúry sú: Protokoly o odovzdaní a prevzatí Tovaru vzťahujúce sa                          ku všetkým kusom Vozidiel, potvrdené poverenými zástupcami oboch Zmluvných strán.
9. Ak faktúra bude vystavená 
· bez predloženia dokladov, ktoré Zmluvné strany označili za neoddeliteľnú súčasť faktúry alebo,
· v sume nad rámec Predávajúcim predloženej Kúpnej ceny vo verejnom obstarávaní alebo,
· nad rámec skutočného rozsahu dodávky Tovaru alebo, a to čo i len z nedbanlivosti alebo omylu Predávajúceho, alebo ak 
· faktúra nebude obsahovať všetky náležitosti v zmysle zákona  č. 222/2004 Z. z. o dani z pridanej hodnoty v znení neskorších predpisov, 
vo všetkých uvedených prípadoch platí, že faktúra nie je spôsobilá na jej úhradu, Kupujúci nie je                      v omeškaní s úhradou Kúpnej ceny a je oprávnený vrátiť faktúru Predávajúcemu na doplnenie alebo prepracovanie. Vrátením faktúry sa preruší splatnosť faktúry a nová 60-dňová lehota splatnosti začína plynúť od  doručenia novej faktúry spĺňajúcej všetky kritériá podľa tohto článku Zmluvy. 
10. Faktúra sa považuje za zaplatenú dňom pripísania úhrady na účet Predávajúceho. 
11. Predávajúci je v prípade omeškania Kupujúceho s úhradou faktúry, oprávnený účtovať Kupujúcemu úroky omeškania vo výške uvedenej v § 369 ods. 2 Obchodného zákonníka.  
12. Kupujúci je oprávnený započítať akúkoľvek svoju i nesplatnú pohľadávku, ktorú má voči Predávajúcemu, s pohľadávkou, i nesplatnou, ktorá vznikne z tejto Zmluvy Predávajúcemu voči Kupujúcemu. Zápočet pohľadávok môže Kupujúci uplatniť pri úhrade faktúry Predávajúceho. 
13. Zmluvné strany sa dohodli, v rozsahu v akom to právne predpisy pripúšťajú, že vylučujú právo Predávajúceho započítať akúkoľvek jeho pohľadávku voči Kupujúcemu oproti akejkoľvek pohľadávke Kupujúceho.

[bookmark: bookmark7]III
Dodacie podmienky, Odovzdanie a prevzatie Tovaru

1. Predávajúci je povinný dodať Tovar Kupujúcemu do jeho sídla, a to konkrétne: Stredisko Banská Bystrica a okolie: Majerská cesta 94, Banská Bystrica, a to v lehote do 30.12.2026. Predávajúci je povinný dodať Vozidlá podľa tejto Zmluvy naraz, v rámci jednej kompletnej dodávky. Kupujúci nie je povinný prijať čiastočné plnenie. 
2. O dodaní každého jednotlivého Vozidla spíše Predávajúci Protokol o odovzdaní a prevzatí Tovaru. Za deň dodania Tovaru sa považuje deň uvedený v Protokole ako deň podpisu Kupujúceho - osoby poverenej Kupujúcim za Kupujúceho Tovar prevziať.  
3. Predávajúci je povinný o pripravenosti Tovaru k vykonaniu fyzickej obhliadky a zároveň k odovzdaniu a prevzatiu Tovaru vyrozumieť osobu poverenú Kupujúcim (listom alebo mailom), ktorou pre účely Zmluvy je :	
Meno a Priezvisko: Miroslav Melaga 
Tel.: 		       +421 918 543 398
E-mail:		        miroslav.melaga@bbrsc.sk 	 				
najneskôr 3 pracovné dni vopred. 
4. Každý Protokol musí obsahovať presný opis a označenie dodanej časti Tovaru spolu výbavou a príslušenstvom a prílohou Protokolu musia byť všetky Dokumenty podľa požiadaviek Zmluvy vzťahujúce sa k dodávanému Tovaru.  
5. Kupujúci prevezme Tovar, ak Tovar zodpovedá vlastnostiam vymieneným Kupujúcim v Zmluve, kvantitatívnym a kvalitatívnym požiadavkám kladeným na Tovar v Zmluve a tieto vlastnosti a požiadavky sú Predávajúcim preukázané Dokumentáciou požadovanou v zmysle Zmluvy. Podpisom osoby poverenej Kupujúcim na Protokole sa považuje príslušná časť Tovaru za odovzdanú a prevzatú. 
6. Pred podpisom Protokolu je Predávajúci povinný umožniť Kupujúcemu dôkladnú prehliadku Tovaru resp. každej jeho odovzdávanej časti, za účelom verifikovania, že Tovar je Kupujúcemu dodávaný v požadovanom množstve, v bezchybnom technickom a právnom stave, v kvalite (s výbavou a príslušenstvom ) podľa požiadaviek Kupujúceho. 
7. Predávajúci je povinný pred podpisom Protokolu o odovzdaní a prevzatí Tovaru s odbornou starostlivosťou vykonať alebo zabezpečiť kvalifikované vykonanie predpredajného servisu a pri odovzdávaní Tovaru alebo jeho časti je povinný predviesť alebo zabezpečiť predvedenie funkčnosti dodávaného Tovaru kvalifikovanou osobou, inak má Kupujúci právo dodávaný Tovar odmietnuť prevziať. Odmietnutím Kupujúceho prevziať dodávaný Tovar z dôvodov podľa tohto odseku článku III Zmluvy nie je Kupujúci v omeškaní s prevzatím Tovaru. 
8. Zmluvné strany sa dohodli, že v prípade porušenia povinnosti Predávajúceho dodať Tovar včas (v lehote podľa ods. 1. článku III Zmluvy) má Kupujúci právo na zmluvnú pokutu dohodnutú vo výške 0,5 % z Kúpnej ceny bez DPH uvedenej v ods. 1 článku II Zmluvy za každý aj začatý deň omeškania s dodaním Tovaru včas. 
9. Zmluvné strany sa dohodli, že v prípade porušenia povinnosti Predávajúceho dodať Tovar riadne (najmä, nie však výlučne, v rozsahu, kvalite, vlastnostiach požadovaných Kupujúcim vo verejnom obstarávaní alebo v tejto Zmluve v článku II, plniť servisné povinnosti v požadovanej kvalite, vstupné preškolenie, odskúšanie Tovaru pre jeho prevzatím Kupujúcim), má Kupujúci právo na zmluvnú pokutu dohodnutú vo výške 5 % z Kúpnej ceny bez DPH uvedenej v ods. 1. článku II Zmluvy za každý aj začatý deň omeškania s dodaním Tovaru riadne, za každé vadné plnenie zvlášť. Kupujúci má právo na zmluvnú pokutu dohodnutú vo výške 5 % z Kúpnej ceny bez DPH uvedenej v ods. 1. článku II Zmluvy za každý aj začatý deň omeškania s dodaním Tovaru riadne aj vtedy, ak táto skutočnosť (vadné plnenie) vyjde najavo neskôr po prevzatí Tovaru Kupujúcim. 
10. Zmluvné strany vyhlasujú, že dohodnuté výšky zmluvných pokút  považujú za primerané vzhľadom na charakter a účel Zmluvy, povahu a význam zabezpečovanej povinnosti Predávajúceho riadne a včas dodať všetky Vozidlá podľa tejto Zmluvy , ako aj celkovú výšku kúpnej ceny. Pri dojednaní výšky zmluvnej pokuty zmluvné strany zohľadnili aj skutočnosť, že Kupujúci potrebuje Vozidlá na zabezpečenie výkonu svojej činnosti v oblasti správy ciest a že porušenie uvedenej povinnosti Predávajúceho môže obmedziť riadne a plynulé zabezpečovanie tejto činnosti. 
11. Uplatnením alebo zaplatením zmluvnej pokuty nie je dotknuté právo Kupujúceho na odstúpenie od Zmluvy, zákonný úrok z omeškania ani na náhradu vzniknutej škody. Zaplatenie zmluvnej pokuty Predávajúcim nezbavuje Predávajúceho povinnosti dodať Tovar /poskytnúť riadne plnenie/, resp. dodať chýbajúcu časť Tovaru.

Zodpovednosť Predávajúceho a Záruka za akosť

1. Predávajúci sa zaväzuje, že dodá Tovar v druhu, množstve, akosti a v kvalitatívnom prevedení podľa podmienok dohodnutých v tejto Zmluve a v zmysle záväzných predpisov SR a EÚ. Predávajúci zodpovedá za to, že Tovar (každá jeho časť) je vyrobená a dodaná v kvalite podľa požiadaviek článku I Zmluvy. Táto povinnosť sa vzťahuje na nové aj používané Vozidlá.   
2. Pri nových aj používaných Vozidlách Predávajúci zodpovedá za vady, ktoré má Tovar alebo ktorákoľvek jeho časť v okamihu prechodu nebezpečenstva škody na Tovare na Kupujúceho, aj keď sa tieto vady prejavia až neskôr. Predávajúci zodpovedá aj za vady, ktoré vzniknú po tomto okamihu, ak boli spôsobené porušením jeho povinností. Zodpovednosť Predávajúceho za vady sa spravuje ustanoveniami zákona č. 513/1991 Zb. Obchodného zákonníka. Povinnosti Predávajúceho zo záruky za akosť poskytovanej na nové Vozidlá tým nie sú dotknuté. 
3. Výlučne na nové Vozidlá vrátane ich príslušenstva a výbavy poskytuje Predávajúci záruku za akosť v trvaní 60 mesiacov alebo do dosiahnutia celkového počtu 160 000 km najazdených kilometrov príslušným Vozidlom, podľa toho, ktorá zo skutočností nastane skôr. Ak predávajúci vo svojej ponuke poskytol dlhšiu záruku alebo vyšší kilometrový limit, platia tieto výhodnejšie podmienky. Predávajúci sa zaväzuje, že počas trvania záruky bude nové Vozidlo spôsobilé na dohodnutý účel a zachová si dohodnuté vlastnosti pri dodržaní podmienok riadne používania a údržby. Na používané Vozidlá Predávajúci podľa tejto Zmluvy záruku neposkytuje. Tým nie je vylúčená ani obmedzená jeho zákonná zodpovednosť za vady.
4. Záručná doba pri novom Vozidle začína plynúť dňom jeho protokolárneho prevzatia Kupujúcim. Predlžuje sa o dobu od doručenia oznámenia vady krytej zárukou Predávajúcemu do jej riadneho odstránenia. 
5. Pri vadách nových Vozidiel krytých zárukou a pri vadách nových alebo používaných Vozidiel, za ktoré Predávajúci zodpovedá podľa odseku 2. tohto článku, môže Kupujúci uplatniť príslušné nároky z vád podľa tejto Zmluvy a § 436 až 441 Obchodného zákonníka. Podľa povahy vady a splnenia podmienok príslušného nároku ide najmä o odstránenie vady opravou, dodanie chýbajúceho plnenia, dodanie náhradného Tovaru, primeranú zľavu z kúpnej ceny alebo odstúpenie od Zmluvy. Odstránenie vady, za ktorú Predávajúci zodpovedá, zabezpečí Predávajúci na vlastné náklady. 
6. Kupujúci oznámi vady Predávajúcemu písomne bez zbytočného odkladu po ich zistení, pri dodržaní príslušných ustanovení Obchodného zákonníka a prehliadke Tovaru a oznamovaní vád. V oznámení identifikuje dotknuté Vozidlo, dostatočne a zrozumiteľne opíše vadu a uvedie požadovaný spôsob jej vybavenia. Ak Kupujúci oprávnene požaduje odstránenie vady, Predávajúci je povinný začať s jej odstraňovaním bez zbytočného odkladu po doručení oznámenia a vadu odstrániť do 15 dní odo dňa doručenia oznámenia. Kupujúci poskytne nevyhnutnú súčinnosť, najmä umožní prístup k Vozidlu alebo jeho odovzdanie na opravu. Tieto pravidlá sa vzťahujú na nové aj používané Vozidlá; pri používaných Vozidlách nezakladajú záruku za akosť. 
7. Ak Predávajúci neodstráni vadu, za ktorú zodpovedá a ktorej odstránenie Kupujúci oprávnene požaduje, do 5 pracovných dní od začatia prác na jej odstránení, je povinný najneskôr nasledujúci pracovných deň bezodplatne poskytnúť Kupujúcemu náhradné vozidlo spôsobilé zabezpečiť účel používania reklamovaného Vozidla, a to až do riadneho odstránenia vady a odovzdania opraveného Vozidla Kupujúcemu. Ak Predávajúci túto povinnosti nesplní, Kupujúci má právo na zmluvnú pokutu vo výške 350 Eur za každý aj začatý deň omeškania s poskytnutím náhradného vozidla, až do jeho poskytnutia alebo do riadneho odstránenia vady a odovzdania opraveného Vozidla Kupujúcemu, podľa toho, čo nastane skôr. Tento odsek sa vzťahuje na nové a používané Vozidlá. 
8. Ak Predávajúci v lehote podľa odseku 6 neodstráni vadu, za ktorú zodpovedá a ktorej odstránenie Kupujúci oprávnené požadoval, alebo nedodá oprávnene reklamované chýbajúce časti Tovaru, je povinný zaplatiť Kupujúcemu jednorazovú zmluvnú pokutu vo výške 25 % z kúpnej ceny dotknutého Vozidla bez DPH. Po márnom uplynutí tejto lehoty je Kupujúci oprávnený po písomnom oznámení Predávajúcemu zabezpečiť odstránenie vady prostredníctvom tretej osoby na náklady Predávajúceho. Predávajúci je povinný uhradiť účelne vynaložené a preukázané náklady na takéto odstránenie vady. Kupujúci môže namiesto tohto postupu uplatniť iný zodpovedajúci nárok z vád podľa tejto Zmluvy a Obchodného zákonníka. Zmluvné strany dohodli, že márne uplynutie uvedenej lehote je dôvodom na odstúpenie od Zmluvy v rozsahu dovolenom Obchodným zákonníkom. Ak sa vada odstraňuje dodaním náhradného Vozidla, náhradné Vozidlo musí spĺňať všetky požiadavky tejto Zmluvy a príslušnej špecifikácie. Za nové Vozidlo musí byť dodané nové Vozidlo; pri používanom Vozidle nevzniká samotným uplatnením reklamácie nárok na dodanie nového Vozidla. 
9. Zmluvné strany vyhlasujú, že dohodnuté výšky zmluvných pokút podľa tohto článku považujú za primerané vzhľadom na charakter a účel Zmluvy, povahu a význam zabezpečených povinností Predávajúceho a kúpnu cenu dotknutého Vozidla. Pri ich dojednaní zohľadnili aj skutočnosť, že Kupujúci potrebuje Vozidlá na výkon svojej činnosti v oblasti správy ciest a že omeškanie s odstránením vád alebo neposkytnutie náhradného vozidla môže obmedziť riadne a plynulé zabezpečovanie tejto činnosti.  
10. Uplatnením nárokov z vád nie je dotknuté právo Kupujúceho na zmluvnú pokutu ani náhradu škody za podmienok tejto Zmluvy a Obchodného zákonníka. Kupujúci má právo na náhradu škody v plnom rozsahu aj vtedy, ak je porušenie príslušnej povinnosti zabezpečené zmluvnou pokutou, a to aj vo výške presahujúcej zmluvnú pokutu. 
11. Predávajúci je povinný nahradiť Kupujúcemu škodu spôsobenú porušením svojich povinností za podmienok a v rozsahu ustanovenom Obchodným zákonníkom a touto Zmluvou. 
12. Predávajúci nezodpovedá za vady v rozsahu, v akom boli po prechode nebezpečenstva škody na Tovare na Kupujúceho spôsobené preukázateľne nesprávnou prevádzkou, obsluhou alebo údržbou zo strany Kupujúceho v rozpore s odovzdanými pokynmi výrobcu. Táto výluka sa nevzťahuje na vady spôsobené nesprávnymi alebo neúplnými pokynmi odovzdanými Predávajúcim. 
13. Ak táto Zmluva neustanovuje inak, zodpovednosť za vady, záruka za akosť a uplatňovanie nárokov z vád sa spravujú príslušnými ustanoveniami Obchodného zákonníka. Ustanovenia tejto Zmluvy o záruke za akosť a záručnej dobe sa vzťahujú výlučne na nové Vozidlá. Ustanovenia o zodpovednosti za vady a postupe pri ich uplatňovaní sa vzťahujú na nové aj používané Vozidlá. 

V
Niektoré ustanovenia o Servise nových Vozidiel 

1. Záručný servis, ako aj garančné prehliadky (rozumie sa odstraňovanie prevádzkových porúch a porúch, ktoré vzniknú bežným opotrebovaním na každej časti nového Vozidlá) sa Predávajúci zaväzuje poskytnúť počas záručnej doby (60 mesiacov) bezplatne. 
2. Opravy Predávajúci realizuje na základe objednávky doručenej formou e-mailu a následne písomne poštou na adresu Predávajúceho uvedenej v tejto Zmluve. 
3. Predávajúci sa zaväzuje počas záručnej doby poskytovať zamestnancom Kupujúceho bezplatné odborné poradenstvo a technickú pomoc k novým Vozidlám prostredníctvom odborne spôsobilých osôb. Bezplatné odborné poradenstvo a technická pomoc sa realizujú vždy podľa potreby Kupujúceho telefonicky, písomne, prípadne prezenčne u Kupujúceho. 
4. Predávajúci sa zaväzuje začať práce smerujúce k odstráneniu poruchy najneskôr do 48 hod. od jej nahlásenia. 
5. Kupujúci sa zaväzuje zaistiť podmienky pre možnosť overenia funkcie vozidla podľa požiadaviek servisného zamestnanca Predávajúceho, t. j. pristavenie vozidla na vhodné pracovisko, prípadne zrealizovanie skúšobnej jazdy. Servisný zamestnanec Predávajúceho určí objektívne nutnú dobu odstránenia poruchy, ktorá bude zástupcom Kupujúceho písomne odsúhlasená. 
6. Po odstránení poruchy (opravou alebo výmenou dielu) bude overená funkčnosť a následne zrealizovaný zápis, kde budú uvedené nasledujúce skutočnosti: dátum nahlásenia poruchy, dátum nástupu servisného pracovníka Predávajúceho na odstránenie poruchy, EČV vozidla, popis poruchy, navrhnutý termín pre odstránenie poruchy, spôsob odstránenia poruchy, skutočný dátum odstránenia poruchy, meno servisného zamestnanca Predávajúceho, ktorý odstránenie poruchy zrealizoval. Zápis bude podpísaný zástupcami Zmluvných strán.
7. Záručný servis, vrátane potrebných náhradných dielov podľa tejto zmluvy, sa Predávajúci v rámci reklamačného konania, ako aj garančné prehliadky vrátane potrebných náhradných dielov zaväzuje v záručnej dobe vykonávať bezplatne vo vlastných servisných strediskách alebo servisných strediskách zmluvných partnerov Predávajúceho vo vzdialenosti max. do 150 km od sídla Kupujúceho, a to Majerská cesta 94, 974 96 Banská Bystrica. V prípade vzdialenosti väčšej ako 150 km sa bude postupovať podľa článku V. ods. 8 Zmluvy.
8. Náklady na dopravu súvisiacu s vykonaním záručného servisu do servisného strediska a späť znáša Kupujúci, a to najviac v rozsahu celkovej prejdenej vzdialenosti 300 km, ktorá zodpovedá vzdialenosti 150 km od sídla Kupujúceho do servisného strediska a 150 km späť. Predávajúci je povinný zabezpečiť dostupnosť autorizovaného servisu v súlade s článkom I ods. 5. tejto zmluvy.  V prípade, ak sa záručný servis so súhlasom Kupujúceho vykoná v servisnom stredisku vzdialenom  viac ako 150 km od sídla Kupujúceho, náklady na dopravu Vozidla v rozsahu prevyšujúcom celkovú vzdialenosť 300 km znáša Predávajúci. Ak dopravu Vozidla zabezpečí Kupujúci, je oprávnený vyfakturovať Predávajúcemu náklady na dopravu za každý kilometer presahujúci celkovú vzdialenosť 300 km, a to vo výške 1,50 €/km bez DPH. K cene bude pripočítaná sadzba DPH v zmysle zákonných predpisov. Pri posudzovaní vzdialenosti v km bude Kupujúci vychádzať z aplikácie Google Maps, pričom vyberie najkratšiu možnú vzdialenosť medzi sídlom Kupujúceho na adrese Majerská ceesta 94, Banská Bystrica a príslušným servisným strediskom, pričom sa zohľadní cesto do servisného strediska a späť. 
9. Každý záručný servisný zásah, oprava a dodávka náhradných dielov realizovaná na základe objednávky bude poskytnutá  bez fakturácie. 
10. Predávajúci poskytuje Objednávateľovi záruku za opravy v rámci záručného servisu aj na dodané náhradné diely v trvaní 12 mesiacov odo dňa podpísania Zápisu podľa ods. 7 tohto článku Zmluvy zástupcami oboch zmluvných strán za každý realizovaný servis a opravu. 
11. V prípade, že Predávajúci nezačne práce do 48 hodín od nahlásenia poruchy, je Kupujúci oprávnený uplatniť si voči nemu zmluvnú pokutu vo výške 250,- EUR za každý i začatý deň omeškania so začatím odstraňovania poruchy. 
12. Ustanovenia tohto článku Zmluvy o servise sa vzťahujú výlučne na nové Vozidlá.

VI
Zmena záväzkov zmluvných strán

1. Zmluvné strany môžu pristúpiť na zmenu záväzku/ov  v prípadoch, ak sa po uzavretí Zmluvy zmenia východiskové okolnosti rozhodujúce pre uzatvorenie Zmluvy, alebo vzniknú nové požiadavky Kupujúceho alebo Predávajúceho alebo nastanú iné skutočnosti nezávislé od vôle zmluvných strán, ktoré si objektívne vyžadujú zmenu práv a povinností dohodnutých v tejto Zmluve, za účelom naplnenia účelu Zmluvy. K takejto zmene môže dôjsť iba na základe písomného dodatku k Zmluve a iba pokiaľ jeho uzatvorenie nebude v rozpore so ZVO.

VII
Zánik zmluvy

1. Zmluva sa uzatvára na dobu splnenia všetkých záväzkov zmluvných strán vyplývajúcich z tejto Zmluvy. Po uvedenú dobu je pre plnenie tejto Zmluvy zachovaná záväzná viazanosť ponuky Predávajúceho.
2. Zmluva zaniká:
a) riadnym splnením všetkých práv a povinnosti zmluvných strán, dodaním Tovaru podľa týchto zmluvných podmienok v požadovanom druhu, množste a kvalite v stanovenej lehote,
b) odstúpením od zmluvy pre podstatné porušenie zmluvných podmienok. 
3. V prípade podstatného porušenia zmluvných podmienok môže zmluvná strana od Zmluvy odstúpiť         bez určenia dodatočnej primeranej lehoty na nápravu. Zmluva zanikne dňom doručenia odstúpenia         od Zmluvy druhej zmluvnej strane. V prípade pochybnosti sa má za to, že odstúpenie od Zmluvy je účinné na tretí deň po odoslaní oznámenia o odstúpení od Zmluvy. Zmluva zaniká s právnymi účinkami ex nunc (od mometu doručenia písomného odstúpenia). Zmluvná strana, ktorá zapríčinila odstúpenie od Zmluvy, je povinná uhradiť druhej zmluvnej strane všetky náklady a oprávnené výdavky a straty jej vzniknuté         z dôvodov odstúpenia od zmluvy. 
4. Zmluva sa ukončí aj na základe písomnej dohody zmluvných strán, pre ukončenie Zmluvy dohodou zmluvných strán sa vyžaduje: 
· vyhotovenie Dohody o ukončení zmluvy v listinnej forme, podpis štatutárneho orgánu zmluvných strán
· dohoda o podstatných náležitostiach súvisiacich s ukončením Zmluvy, najmä vysporiadanie záväzkov zmluvných strán a termín ukončenia Zmluvy. 
5. Po uzavretí Zmluvy je Kupujúci, pokiaľ v Zmluve nie je výslovne uvedené niečo iné, oprávnený od Zmluvy odstúpiť titulom jej podstatného porušenia najmä v prípade, ak:
a) Predávajúci je v omeškaní s riadnym dodaním Tovaru viac ako 5 pracovných dní, 
b) Predávajúci pri plnení predmetu tejto Zmluvy konal v rozpore s niektorým so všeobecne záväzných právnych predpisov. Konaním sa pre účely tohto písm. b/ ods. 5 článku VII Zmluvy rozumie aj nekonanie alebo opomenutie konania.
c) Predávajúci stratil oprávnenie na podnikanie vzťahujúce sa k predmetu tejto Zmluvy,
d) voči Predávajúcemu sa vedie konkurzné konanie, bol podaný návrh na začatie konkurzného konania, návrh na začatie konkurzného konania bol zamietnutý z dôvodu nedostatku majetku, ak bolo začaté reštrukturalizačné konanie, alebo voči Predávajúcemu bol podaný návrh alebo sa vedie exekučné konanie alebo ak Predávajúci vstúpil do likvidácie; alebo 
e) ak ktorékoľvek vyhlásenie/prehlásenie/záväzok Predávajúceho uvedené v tejto Zmluve je nepravdivé ku dňu uzatvorenia Zmluvy alebo sa takým stane počas plnenia tejto Zmluvy, 
f) po vykonaní fyzickej obhliadky vozidiel u Predávajúceho za účelom posúdenia zhody predložených dokumentov týkajúcich sa technických a iných parametrov so zadanými paramterami Kupujúcim na predmet zmluvy sa preukáže, že Tovar nespĺňa akýkoľvek zo zadaných parametrov, 
g) ak výsledky vykonanej skúšky autorizovanou osobou preukážu nesplnenie zadaných parametrov Kupujúcim ako verejným obstarávateľom. 
6. Predávajúci je povinný ihneď informovať Kupujúceho o skutočnostiach podľa písm. c/, d/ ods. 5 tohto článku, inak má Kupujúci právo na uplatnenie zmluvnej pokuty vo výške 1 000 €.
7. Predávajúci je oprávnený odstúpiť od Zmluvy v prípade, ak Kupujúci podstatným spôsobom poruší Zmluvu. Podstatným porušením tejto Zmluvy zo strany Kupujúceho je 
a) omeškanie so zaplatením Kúpnej ceny o viac ako 10 dní, pričom Tovar Kupujúci prevzal podľa podmienok v tejto Zmluve, alebo 
b) preukázateľné neposkytnutie súčinnosti Kupujúceho podľa podmienok v Zmluve za účelom splnenia predmetu a účelu Zmluvy. 

VIII

1. Predávajúci nesmie Predmet kúpy ako celok odovzdať na dodanie inému subjektu. Časť Predmetu kúpy môže Predávajúci odovzdať na vykonanie svojmu subdodávateľovi uvedenému v zozname subdodávateľov, ktorý tvorí osobitnú  prílohu tejto Zmluvy. Predávajúci predkladá v Prílohe č. 4 k tejto Zmluve zoznam všetkých svojich subdodávateľov (identifikačné údaje a predmet subdodávky) a údaje o osobe oprávnenej konať za každého subdodávateľa v rozsahu meno a priezvisko, adresa pobytu, dátum narodenia. Až do splnenia tejto Zmluvy (aj počas plynutia záručnej doby) je Predávajúci povinný písomne vopred oznámiť Kupujúcemu akúkoľvek zmenu údajov o subdodávateľovi. 
1. Súhlas kupujúceho s dodaním časti Predmetu kúpy prostredníctvom subdodávateľa nezbavuje predávajúceho povinnosti a zodpovednosti za činnosti subdodávateľa.
1. [bookmark: _Hlk481159816]Predávajúci je oprávnený kedykoľvek počas trvania Zmluvy vymeniť ktoréhokoľvek subdodávateľa, a to za predpokladu, že nový subdodávateľ disponuje oprávnením na príslušné plnenie zmluvy podľa § 32 ods. 1 písm. e) ZVO, ako aj spĺňa povinnosť zápisu do registra partnerov verejného sektora, ak zákon pre takéhoto subdodávateľa tento zápis vyžaduje. Najneskôr 7 dní pred prijatím subdodávky od nového subdodávateľa, alebo od uzavretia zmluvného vzťahu s novým subdodávateľom (podľa toho ktorá udalosť nastane skôr), je Predávajúci povinný oznámiť Kupujúcemu (identifikačné) údaje o novom subdodávateľovi a o osobe oprávnenej konať za nového subdodávateľa v rozsahu meno a priezvisko, adresa pobytu, dátum narodenia a zároveň predložiť Kupujúcemu doklad preukazujúci, že nový subdodávateľ spĺňa podmienku účasti osobného postavenia v rozsahu podľa prvej vety tohto odseku pre daný predmet subdodávky. Až do splnenia tejto Zmluvy je Predávajúci povinný oznámiť Kupujúcemu akúkoľvek zmenu údajov o novom subdodávateľovi. 
1. Kupujúci v zmysle § 41 ods. 4 Zákona o verejnom obstarávaní určuje pravidlá pre zmenu    subdodávateľa počas plnenia tejto Zmluvy tak, že subdodávateľ, ktorého Predávajúci navrhne na zmenu musí spĺňať podmienky účasti v rozsahu podľa prvej vety ods. 3 tohto článku. Predávajúci je povinný najneskôr 7 dní pred tým ako má nastať zmena subdodávateľa, Kupujúcemu doručiť písomné oznámenie o zmene subdodávateľa, ktoré bude obsahovať minimálne:
0. podiel na Predmete kúpy, ktorý má subdodávateľ dodať,
0. Identifikačné údaje subdodávateľa vrátane údajov o osobe oprávnenej konať za subdodávateľa              v rozsahu meno, priezvisko, adresa pobytu a dátum narodenia,
0. čestné vyhlásenie, že subdodávateľ spĺňa podmienky účasti týkajúce sa osobného postavenia v rozsahu podľa prvej vety ods. 3. tohto článku. 
1. Kupujúci si splnenie podmienok určených pre subdodávateľa overí v zozname hospodárskych subjektov vedenom na Úrade pre verejné obstarávanie v zmysle § 152 Zákona o verejnom obstarávaní, prípadne vyžiadaním si dokladov od Predávajúceho, týkajúcich sa subdodávateľa a preukazujúcich spĺňanie podmienok určených pre subdodávateľa. V prípade, ak Predávajúci nebude postupovať v zmysle ustanovení tohto odseku, Kupujúci je oprávnený  od Zmluvy alebo jej časti odstúpiť z dôvodu jej podstatného porušenia; náhrada škody a uloženie zmluvnej pokuty v zmysle a v rozsahu článku VII tejto Zmluvy tým nie je dotknutá.
1. Subdodávatelia sú povinní spĺňať            podmienky účasti týkajúce sa osobného postavenia. Ak subdodávateľ nespĺňa podmienky podľa predchádzajúcej vety Kupujúci je oprávnený písomne požiadať Predávajúceho o jeho nahradenie. Predávajúci je    povinný do 5 dní od doručenia žiadosti podľa predchádzajúcej vety predložiť  Kupujúcemu návrh nového subdodávateľa.  
1. Využitím subdodávateľa pri plnení Predmetu zmluvy nie je dotknutá zodpovednosť Predávajúceho za plnenie Zmluvy (§ 41 ods. 8 Zákona o verejnom obstarávaní). 
1. Ak došlo k výmazu subdodávateľa z registra partnerov verejného sektora, je Predávajúci povinný túto skutočnosť oznámiť  Kupujúcemu a zároveň nahradiť  takéhoto subdodávateľa subdodávateľom, ktorý bude spĺňať podmienky podľa § 2 ods. 5 písm. e/ Zákona o verejnom obstarávaní , § 2 ods. 1 písm. a/ bod 7 Zákona o registri partnerov verejného sektora a ak má povinnosť zapisovať sa do registra partnerov verejného sektora, musí byť v ňom zapísaný v zmysle § 11 zákona o verejnom obstarávaní.
1. Zmluvné strany sa dohodli za účelom zabezpečenia všetkých povinností Predávajúceho podľa tohto článku Zmluvy na zmluvnej pokute tak, že v prípade porušenia ktorejkoľvek z povinností týkajúcej sa subdodávateľov alebo ich zmeny zo strany dodávateľa má objednávateľ okrem práva odstúpiť od Zmluvy aj nárok na zmluvnú pokutu vo výške 5% z celkovej kúpnej ceny bez DPH, za každé porušenie ktorejkoľvek z vyššie uvedených povinností tohto článku Zmluvy, a to aj opakovane. Zmluvné strany prehlasujú, že považujú dohodnutú výšku zmluvnej pokuty za primeranú vzhľadom na charakter a povahu zmluvnou pokutou zabezpečovaných povinností dodávateľa a hodnotu predmetu zmluvy.

IX
Záverečné ustanovenia

1. Pri riešení otázok výslovne neupravených touto Zmluvou sa zmluvné strany budú riadiť príslušnými ustanoveniami zákona č. 513/1991 Zb. Obchodného zákonníka v znení neskorších predpisov a ustanoveniami ostatných všeobecne záväzných právnych predpisov platných na území Slovenskej republiky.
2. Túto zmluvu možno meniť a dopĺňať len očíslovanými písomnými dodatkami podpísanými štatutárnymi zástupcami zmluvných strán.
3. Táto zmluva je vyhotovená v dvoch rovnopisoch. 
4. Zmluva sa uzatvára na dobu splnenia všetkých záväzkov zmluvných strán vyplývajúcich z tejto Zmluvy. Po uvedenú dobu je pre plnenie tejto Zmluvy zachovaná záväzná viazanosť ponuky dodávateľa.
5. Odstúpením od zmluvy zanikajú všetky práva a povinnosti strán zo zmluvy, okrem práv na náhradu spôsobenej škody a ušlého zisku, práv na dovtedy uplatnené resp. zákonné sankcie, práv a povinností vyplývajúcich z ustanovení tejto Zmluvy a všeobecne záväzných právnych predpisov o poskytovaní záruky a zodpovednosti za vady tovaru, ktorý bol do odstúpenia dodaný, a iných práv a povinností, ktoré podľa ich povahy majú trvať aj po zániku Zmluvy odstúpením. 
6. Zmluvné strany prehlasujú, že túto Zmluvu uzavreli slobodne a vážne, neuzavreli ju v tiesni ani                       za nápadne nevýhodných podmienok, pozorne si ju prečítali, porozumeli jej a nemajú proti jej forme ani obsahu žiadne námietky, ani návrhy na doplnenie, čo zástupcovia zmluvných strán plne spôsobilí       na právne úkony a oprávnení konať v mene spoločnosti potvrdzujú vlastnoručnými podpismi.
7. Každá zo zmluvných strán sa týmto výslovne zaväzuje, že neprevedie nijaké práva a povinnosti (záväzky) vyplývajúce zo tejto Zmluvy, resp. jej časti na iný subjekt bez predchádzajúceho písomného súhlasu druhej zmluvnej strany. V prípade porušenia tejto povinnosti jednou zo zmluvných strán bude zmluva o prevode (postúpení) zmluvných záväzkov neplatná a zároveň druhá zmluvná strana bude oprávnená od tejto Zmluvy odstúpiť a to s účinnosťou odstúpenia ku dňu, keď bolo písomné oznámenie o odstúpení od tejto Zmluvy doručené druhej zmluvnej strane.
8. Predávajúci prehlasuje, že považuje dohodnuté výšky zmluvných pokút podľa tejto Zmluvy za primerané vzhľadom na charakter a povahu zmluvnou pokutou zabezpečovaných povinností predávajúceho a kúpnu cenu. Uplatnením alebo zaplatením zmluvnej pokuty nie je dotknuté právo kupujúceho na náhradu škody. Zaplatenie zmluvnej pokuty predávajúcim nezbavuje predávajúceho povinnosti, ktorej splnenie zmluvná pokuta zabezpečuje, ak nie je v Zmluve uvedené inak.
9. Akékoľvek oznámenia či komunikácia podľa tejto zmluvy môžu byť doručené v písomnej forme osobne, kuriérom, doporučenou poštou, emailom na adresy zmluvných strán uvedené v záhlaví tejto Zmluvy alebo do rúk príslušného zástupcu zmluvnej strany. 
10. Táto Zmluva nadobúda platnosť dňom jej podpisu oprávnenými zástupcami zmluvných strán a účinnosť dňom nasledujúcim po dni jej zverejnenia v Centrálnom registri zmlúv (www.crz.gov.sk) v súlade s ustanovením § 47a ods. 1 zákona č. 40/1964 Zb. Občiansky zákonník v znení neskorších predpisov v spojení s ustanovením § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov. 
11. Prípadné spory medzi účastníkmi zmluvy, ktoré vzniknú na základe tejto zmluvy,  budú účastníci zmluvy riešiť v prvom rade mimosúdnou cestou, a to vzájomnými rokovaniami. Ak sa tieto spory nepodarí vyriešiť ani po takýchto vzájomných rokovaniach, je ktorýkoľvek účastník zmluvy oprávnený obrátiť sa na príslušný všeobecný súd Slovenskej republiky. Táto zmluva sa spravuje a riadi právnym poriadkom Slovenskej republiky. 
12. Akékoľvek ustanovenie tejto Zmluvy, ktoré je alebo sa stane neplatným, nezákonným, neúčinným alebo nevynútiteľným podľa platného práva, nemá a ani v budúcnosti to nebude mať za následok neplatnosť, neúčinnosť alebo nevynútiteľnosť ostatných ustanovení Zmluvy. Zmluvné strany sú povinné v dobrej viere, rešpektujúc zásady poctivého obchodného styku rokovať tak, aby bolo neplatné, neúčinné alebo nevynútiteľné ustanovenie Zmluvy písomne nahradené iným ustanovením, ktorého vecný obsah bude zhodný alebo čo možno najviac podobný ustanoveniu, ktoré je nahradzované, pričom účel a zmysel Zmluvy musí byť zachovaný. Do doby, pokiaľ takáto Dohoda nebude uzavretá, rovnako v prípade, ak k nej vôbec nedôjde, použijú sa na nahradenie neplatného, neúčinného alebo nevynútiteľného ustanovenia iné ustanovenia Zmluvy a ak také ustanovenia nie sú, použijú sa ustanovenia slovenských právnych predpisov a inštitútov, ktoré sú upravené slovenským právnym poriadkom, pričom sa použijú také ustanovenia, ktoré zodpovedajú kritériám predchádzajúcej vety. 
13. Zmluvné strany vyhlasujú, že sú si vedomé všetkých následkov vyplývajúcich z tejto Zmluvy, že ich zmluvná voľnosť nie je ničím obmedzená a že im nie sú známe okolnosti, ktoré by im bránili platne uzavrieť túto Zmluvu. V prípade, že taká okolnosť existuje zodpovedajú za škodu, ktorá vznikne druhej zmluvnej strane na základe tohto vyhlásenia. 
14. Záväznou a Neoddeliteľnou súčasťou zmluvy sú:
Príloha č. 1 		Návrh na plnenie kritéria 
Príloha č. 2 		Špecifikácia 
Príloha č. 3		Zoznam servisných stredísk zmluvných partnerov – v prípade nových vozidiel
Príloha č. 4 		Zoznam subdodávateľov (aj ak ide o plnenie bez využitia subdodávky)



V ....................., dňa...........................			V Banskej Bystrici, dňa...........................

Za   Predávajúceho:					Za Kupujúceho:





..............................................................			..................................................................
 							Ing. Martin Turčan,
 							Predseda predstavenstva
 					Banskobystrická regionálna správa ciest, a.s.




..........................................................................
Ing. Róbert Machala,
Podpredseda predstavenstva
					  Banskobystrická regionálna správa ciest, a.s.








